Държавен вестник, бр. 98, 2000 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  98
ПОСТАНОВЛЕНИЕ № 248
ОТ 27 НОЕМВРИ 2000 Г.
за създаване на Център за енергийна ефектив-
ност в индустрията
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Център за енергийна ефек-
тивност в индустрията като юридическо лице по
чл. 60 от Закона за администрацията към ми-
нистъра на икономиката със седалище София.
(2) Центърът за енергийна ефективност в
индустрията:
1. извършва експертизи и обследвания на
енергийните потребители, предоставя научно-
техническа информация, обучава специалисти
в областта на енергийната ефективност;
2. разработва и предлага на министъра на
икономиката мерки за намаляване на енергий-
ното потребление в промишлеността;
3. подпомага разработването и реализаци-
ята на национални програми за енергийна
ефективност;
4. осъществява трансфер на технологии,
знания и опит в областта на енергийната ефек-
тивност;
5. организира семинари, конференции и ра-
ботни срещи;
6. осъществява арбитраж на експертизи и
обследвания на енергийните потребители;
7. поддържа активни отношения със сродни
организации в България и в други страни;
8. набира средства от местни и чуждестран-
ни източници за осъществяване на дейностите
по енергийна ефективност;
9. работи активно по проблемите на енер-
гийната ефективност за присъединяването ни
към Европейския съюз.
(3) Издръжката на Центъра за енергийна ефек-
тивност в индустрията се формира от бюджетни
средства и приходи от собствена дейност.
Чл. 2. (1) Центърът за енергийна ефектив-
ност в индустрията се управлява и представ-
лява от директор, назначен от министъра на
икономиката.
(2) Числеността на персонала на Центъра за
енергийна ефективност в индустрията е 10 щат-
ни бройки.
(3) Министърът на икономиката одобрява
годишен отчет за дейността на Центъра за енер-
гийна ефективност в индустрията.
Чл. 3. Структурата, организацията, редът
на дейност и функциите на Центъра за енер-
гийна ефективност в индустрията се опреде-
лят с устройствен правилник, приет от Ми-
нистерския съвет.
Допълнителна разпоредба
§ 1. Оборудването, машините и материа-
лите, предоставени от японското правителст-
во за реализация на проекта за център за енер-
гийна ефективност в промишлеността, се пре-
доставят на Центъра за енергийна ефектив-
ност в индустрията.
Преходни и заключителни разпоредби
§ 2. В едномесечен срок от влизането в сила
на постановлението министърът на икономи-
ката да внесе в Министерския съвет проект на
Устройствен правилник на Центъра за енергий-
на ефективност в индустрията.
§ 3. В Постановление № 9 на Министерс-
кия съвет от 2000 г. за приемане на Устройс-
твен правилник на Министерството на ико-
номиката (обн., ДВ, бр. 14 от 2000 г.; изм. и
доп., бр. 93 от 2000 г.) се правят следните из-
менения и допълнения:
1. В чл. 2, ал. 2 се създава т. 16:
“16. Центърът за енергийна ефективност в
индустрията—София.”
2. В приложение № 2 към чл. 2, ал. 3 се съз-
дава т. 16:
“16. Център за енергийна
ефективност в индустрията
10.”
§ 4. В Устройствения правилник на Минис-
терството на икономиката, приет с Постанов-
ление № 9 на Министерския съвет от 2000 г. (ДВ,
бр. 14 от 2000 г.), се правят следните изменения:
1. В чл. 13:
а) в ал. 1 числото “26” се заменя с “25”;
б) в ал. 2 числото “681” се заменя с “671”.
2. В чл. 26 се създават т. 11—14:
“11. формира целите за повишаване на ка-
чеството, конкурентоспособността и еколого-
съобразността на стоките и изделията, под-
помага иновациите и внедряването на нови
високотехнологични и енергоспестяващи из-
делия и процеси;
12. разработва програми и инструменти за
стимулиране внедряването на съвременни ви-
соки технологии в промишлеността;
13. осигурява изпълнението на задължения-
та на министерството, произтичащи от Закона
за високотехнологичните дейности и високо-
технологичните паркове;
14. организира и координира дейността по
разработването на екологични програми в про-
мишлеността и участва при оценяването на
въздействието на промишленото производство
върху околната среда.”
3. Член 27 се отменя.
4. В приложението към чл. 13, ал. 3 от ус-
тройствения правилник се правят следните из-
менения:
а) числото “681” се заменя с “671”;
б) думите “Дирекция “Технологично развитие
и иновации” и числото “16” след тях се заличават;
в) след думите “Дирекция “Секторна и реги-
онална промишлена политика” числото “30” се
заменя с “36”.
Министър-председател: Иван Костов
Главен секретар на Министерския съвет:
Елиана Масева
69825